Kubota sit Suid-Afrikaanse opmars voort - Smith Power Equipment
Engelke skryf die sukses van Kubota toe aan ‘n kombinasie van faktore: Bewese Japanse gehalte. Goeie waarde vir geld. Suinige brandstofverbruik. “Brandstof het ‘n groot uitgawe op elke plaas ge raak. Al hoe produsente meer geld kan maak, is deur uit te brei of deur insetkoste, insluitend brandstof-uitgawes, te verlaag.” Heelwat meer beskikbare voorraad.
“Ons het verseker dat die regte produk op die regte plek en tyd beskikbaar is,” sê Engelke. Goeie handelaarsontwikkeling. “Namate handelaars van Kubota se bemarkbaarheid kennis neem, vergroot hul fokus op verkope en diens. Ons het nou ‘n netwerk van gehalte handelaars, waarvan sommige alleenverspreiders is en ander deel-agentskappe.” Engelke sê daar is nóg ‘n paar verrassings aan die kom.
“Kubota gaan sy reeks trekkers in die Suid-Afrikaanse mark uitbrei en ook ‘n aantal nuwe produkte bekendstel. Ons is opgewonde oor die vooruitsigte.” Groter Kubotas van meer as 100 kW is ook in die toekoms aan die kom. Die maatskappy het onlangs aangekondig dat hy 40 miljard euro gaan bestee aan ‘n nuwe aanleg in Frankryk waar groter trekkers vervaardig gaan word.
Kubota gaan weer vanjaar sy uitstalruimte by Graan SA se NAMPO Oes dag op Bothaville inneem en produsente kan gerus by standplaas 139 aandoen om meer oor hulle produkte en planne te verneem.
Published in GraanSA – April 2014
Trekkerreeks gaan van krag tot krag Kubota se Laaigraaf-lekkerte Kubota het gekom om te… groei Kubota het die skietgoed
Previous PostDirt & Trail RZR XP 1000 ReviewNext PostKubota verloor nie stoom nie